Peter Berresford Ellis
Peter Berresford Ellis (sündinud 10. märtsil 1943) on Briti ajaloolane, biograaf ja kirjanik, kellelt on ilmunud üle saja raamatu nii tema kodanikunime kui ka pseudonüümide Peter Tremayne ja Peter MacAlan all. Ta on ka paljude teadusartiklite, esseede, lühijuttude, seiklusromaanide jne autor. Peter Tremayne'i nime all on ta kirjutanud rahvusvahelise menu osaliseks saanud ajaloolise kriminaalromaanide sarja, milles peategelane õde Fidelma lahendab 7. sajandi Iirimaal mõrvamüsteeriume. Peter Berresford Ellise teoseid on avaldatud rohkem kui 25 keeles.